Návod pre používateľa Cyber-shot
Tlač
Úvodná strana > Používanie položiek MENU (Snímanie) > Položky MENU (Snímanie) > Focus

## Focus

Zaostrenie na objekty v blízkosti okraja displeja
Môžete zmeniť spôsob zaostrenia. Ak je zložité správne zaostriť v režime automatického zaostrenia, použite ponuku.
AF je skratka pre výraz „Auto Focus“, ktorý označuje funkciu automatického nastavenia zaostrenia.
Na displeji sa objaví zvolený zameriavací rámček AF zóny.

1. MENU (Focus) požadovaný režim

| (Multi AF) | Automaticky zaostrí na objekt po celej ploche zameriavacieho rámčeka. Keď v režime snímania statického záberu stlačíte spúšť do polovice, okolo oblasti, na ktorú je zaostrené, sa zobrazí zelený rámček. Keď je aktívna funkcia rozpoznania tváre, AF sa prioritne zameriava na tváre.
| (Center AF) | Automaticky zaostrí na objekt v prostriedku zameriavacieho rámčeka. Použitím spoločne s funkciou uzamknutia AF môžete vytvoriť požadovanú kompozíciu záberu.
| (Spot AF) | Automaticky zaostrí na veľmi malý objekt alebo úzku oblasť. Použitím spoločne s funkciou uzamknutia AF môžete vytvoriť požadovanú kompozíciu záberu. Držte fotoaparát stabilne, aby sa neporušilo zarovnanie objektu so zameriavacím rámčekom AF zóny.

Poznámky

- Ak používate funkciu [Digital Zoom], zameriavací rámček AF zóny je vypnutý a zobrazuje sa bodkovanou čiarou. V tomto prípade fotoaparát zaostruje na objekty v strede displeja.

- Keď je režim zaostrenia nastavený na iný ako [Multi AF], nie je možné použiť funkciu rozpoznania tváre.

- V závislosti od zvoleného režimu snímania REC sa niektoré položky MENU nemusia dať nastaviť. Podrobnosti nájdete uvedené v časti „Položky MENU, ktoré nie sú dostupné v niektorých režimoch snímania REC“. [Detaily]

### Zaostrenie na objekty v blízkosti okraja displeja

Ak je objekt nezaostrený, postupujte nasledovne:

1. Zmeňte kompozíciu záberu tak, aby sa snímaný objekt nachádzal v prostriedku zameriavacieho rámčeka AF zóny (A) a stlačte spúšť do polovice, aby fotoaparát mohol zaostriť na tento objekt (uzamknutie AF).

1. Keď indikátor uzamknutia AE/AF (B) prestane blikať a bude svietiť nepretržite, vráťte sa na záber s úplnou kompozíciou a zatlačte spúšť na doraz.

- Pokiaľ spúšť nezatlačíte na doraz, môžete tento postup zaostrovania vykonať ľubovoľný počet krát.

Späť na začiatok