Návod pre používateľa Cyber-shot
Tlač
Úvodná strana > Preventívne opatrenia / Informácie o tomto fotoaparáte > Preventívne opatrenia > Vstavaná batéria

## Vstavaná batéria

### Informácie o nabíjaní batérie

- Batériu odporúčame nabíjať pri okolitej teplote 10°C až 30°C. Pri teplotách mimo tohto rozsahu sa batéria nemusí účinne nabiť.

- Ak sa použiteľná výdrž batérie zníži na polovicu aj po plnom nabití batérie, pravdepodobne ju bude potrebné vymeniť. Obráťte sa na najbližšieho predajcu Sony.

### Efektívne používanie batérie

- Prevádzkové vlastnosti batérie sa znižujú s nízkou okolitou teplotou. To znamená, že na chladných miestach je prevádzkový čas batérie kratší.

- Kapacita batérie sa minie rýchlejšie pri častom používaní blesku alebo priblíženia.

- Nenechávajte fotoaparát na extrémne horúcich miestach, napríklad v aute alebo na priamom slnku.

### Uskladnenie batérie

- Ak fotoaparát dlhšiu dobu nepoužívate, úplne ho nabite aspoň raz za rok a úplne vybite batériu. Fotoaparát skladujte na chladnom suchom mieste.

### Informácie o životnosti batérie

- Životnosť batérie je limitovaná. Kapacita batérie sa časom a opakovaným používaním znižuje. Ak sa výrazne znižuje doba používania medzi jednotlivými nabitiami, kontaktujte predajcu Sony.

- Životnosť batérie sa líši v závislosti od prevádzkových a skladovacích podmienok a okolitého prostredia, v ktorom sa používa.

### Informácie o stave nabitia batérie

A: Vysoký
B: Nízky

- Indikátor stavu batérie sa objaví na LCD displeji.

- Trvá približne jednu minútu, kým sa objaví správny stav nabitia batérie.

- Indikátor stavu nabitia batérie nemusí za určitých podmienok ukazovať správne.

- Keď je funkcia [Power Save] nastavená na [Standard] alebo [Stamina] a zapnutý fotoaparát určitý čas nepoužívate, obrazovka LCD stmavne a následne sa fotoaparát automaticky vypne (Funkcia automatického vypnutia).

Späť na začiatok