Návod pre používateľa Cyber-shot
Tlač
Úvodná strana > Preventívne opatrenia / Informácie o tomto fotoaparáte > Preventívne opatrenia > Preventívne opatrenia

## Preventívne opatrenia

Zálohovanie vnútornej pamäte
Fotoaparát nepoužívajte ani neskladujte na nasledujúcich miestach
Poznámka k noseniu
Informácie o prevádzkových teplotách
Informácie týkajúce sa kondenzácie vlhkosti
Informácie o kompatibilite záberov
Poznámky k LCD displeju a objektívu

### Zálohovanie vnútornej pamäte

- Počas prenášania údajov do počítača nevypínajte fotoaparát a neodpájajte špecifikovaný prepojovací Kábel USB (dodáva sa). V opačnom prípade sa môžu poškodiť údaje vo vnútornej pamäti. Uistite sa, že máte vytvorenú zálohovaciu kópiu v záujme ochrany vašich dát.

### Fotoaparát nepoužívajte ani neskladujte na nasledujúcich miestach

- Na príliš horúcom, chladnom alebo vlhkom mieste
  Ak napríklad ponecháte fotoaparát vo vozidle zaparkovanom na slnku, fotoaparát sa môže zdeformovať a môže dôjsť k poruche.

- Na priamom slnečnom svetle alebo v blízkosti ohrievača
  Fotoaparát môže zmeniť farbu alebo sa môže zdeformovať, čo môže spôsobiť poruchu.

- Na miestach vystavených otrasom

- V blízkosti silných magnetických polí

- Na piesočnatých alebo prašných miestach
  Dbajte na to, aby sa do fotoaparátu nedostal piesok ani prach. Môže to poškodiť fotoaparát. Poškodenie niekedy nie je možné opraviť.

### Poznámka k noseniu

- Nesadajte si na stoličku alebo iné miesto, keď máte fotoaparát v zadnom vrecku nohavíc alebo sukne. Môže to spôsobiť poruchu alebo poškodenie fotoaparátu.

### Informácie o prevádzkových teplotách

- Fotoaparát je skonštruovaný na používanie pri teplote od 0°C do 40°C. Neodporúča sa snímanie v extrémne chladnom alebo horúcom prostredí, ktoré presahuje tento rozsah.

### Informácie týkajúce sa kondenzácie vlhkosti

- Ak náhle prenesiete fotoaparát z chladného do teplého prostredia, na vnútorných alebo vonkajších častiach fotoaparátu sa môže vytvoriť skondenzovaná vlhkosť. Táto kondenzácia vlhkosti môže spôsobiť poruchu fotoaparátu.

- Ak sa objaví skondenzovaná vlhkosť, vypnite fotoaparát a počkajte asi hodinu, kým sa vlhkosť odparí. Ak by ste používali fotoaparát pri výskyte vlhkosti vo vnútri objektívu, nedokážete nasnímať ostré zábery.

### Informácie o kompatibilite záberov

- Fotoaparát vyhovuje univerzálnemu štandardu DCF (Design rule for Camera File system) stanovenému asociáciou JEITA (Japan Electronics and Information Technology Industries Association).

- Sony nezaručuje, že fotoaparát prehrá zábery nasnímané použitím iného zariadenia, alebo že iné zariadenie prehrá zábery nasnímané týmto fotoaparátom.

### Poznámky k LCD displeju a objektívu

- LCD displej je vyrobený použitím veľmi presnej technológie, vďaka ktorej správne funguje viac ako 99,99% pixelov. Na LCD displeji sa však môžu objavovať malé čierne a/alebo jasné body (biele, červené, modré alebo zelené). Tieto body sú normálnym výsledkom výrobného procesu a nemajú vplyv na snímanie.

- Vystavením LCD displeja alebo objektívu priamemu slnečnému žiareniu na dlhšiu dobu môže dôjsť k poruche zariadenia. Buďte opatrní pri ukladaní fotoaparátu blízko okna alebo vo vonkajšom prostredí.

- Nestláčajte LCD displej príliš silno. Farby na displeji by sa mohli stratiť či vyblednúť, a to by mohlo spôsobiť poruchu.

- V chladnom prostredí môžu v obraze na LCD displeji vznikať závoje. Nejde o poruchu.

Späť na začiatok