Návod pre používateľa Cyber-shot
Tlač
Úvodná strana > Riešenie problémov > Riešenie problémov > Snímanie statických záberov a videozáznamov

## Snímanie statických záberov a videozáznamov

Nie je možné zaznamenať zábery.

- Skontrolujte voľnú kapacitu vnútornej pamäte.

- Vymažte nepotrebné zábery. [Detaily]

- Počas nabíjania blesku nie je možné snímať zábery.

- Pri snímaní statických záberov nastavte prepínač režimov na (Statický záber).

- Pri snímaní videozáznamu nastavte prepínač režimov na (Videozáznam).

Funkcia snímania úsmevu nefunguje.

- Ak sa nerozpozná usmiata tvár, nenasníma sa žiadny záber. [Detaily]

Záber sa nedá zaostriť.

- Objekt je príliš blízko. Pri snímaní sa uistite, že objektív je od objektu vo väčšej vzdialenosti, ako sú nasledujúce minimálne vzdialenosti pre snímanie:

- V režime inteligentného automatického nastavenia a v režime jednoduchého snímania: približne 1 cm (W)/ 50 cm (T) od objektívu.

- V ostatných režimoch záznamu: približne 8 cm (W)/ 50 cm (T) od objektívu. Poprípade nastavte režim Zaostrené priblíženie a snímajte zo vzdialenosti približne 1 až 20 cm z polohy W.

- Pri snímaní statických záberov sú vo výbere scény zvolené režimy (Landscape), (Twilight) alebo (Fireworks).

Funkcia priblíženia nefunguje.

- V režime panoramatického snímania sa optické priblíženie nedá používať.

- Inteligentné priblíženie nie je možné použiť v závislosti od veľkosti záberu. [Detaily]

- Digitálne priblíženie nie je možné použiť v týchto prípadoch:

- Používa sa funkcia snímania úsmevu.

- [Self-Timer] je nastavený na [Self-portrait One Person] alebo [Self-portrait Two People].

Nie je možné zvoliť funkciu rozpoznania tváre.

- Funkciu rozpoznania tváre je možné zvoliť len vtedy, keď je režim zaostrenia nastavený na [Multi AF] a režim merania nastavený na [Multi].

- Funkciu detekcie tváre nemôžete vybrať, ak je aktivovaný režim Zaostrené priblíženie.

Blesk nefunguje.

- Blesk nie je možné používať, keď:

- Je zvolený režim sekvenčného snímania. [Detaily]

- Je vo výbere scény zvolený režim (High Sensitivity), (Twilight) alebo (Fireworks).

- Snímate v režime panoramatického snímania.

- Snímate v režime videozáznamu.

- Blesk nastavte na (On), keď je režim výberu scény prepnutý do režimu (Landscape), (Gourmet), (Pet), (Beach) alebo (Snow). [Detaily]

Na záberoch nasnímaných pomocou blesku sa objavujú biele kruhovité škvrny.

- Ide o častice (prach, peľ, atď.) vo vzduchu, od ktorých sa odrazilo svetlo blesku. Nejde o poruchu. [Detaily]

Funkcia snímania blízkych objektov (Macro/Focus On) nefunguje.

- Vo výbere scény je zvolený režim (Landscape), (Twilight) alebo (Fireworks).

- Ak je zvolený režim Zaostrené priblíženie, vzdialenosť snímania je približne 1 až 20 cm.

- [Macro] je nastavená na [Auto] v uvedených situáciách:

- V režime videozáznamu

- Keď je aktivovaná funkcia snímania úsmevu.

- V režime jednoduchého snímania

- V režime panoramatického snímania

- Keď [Self-Timer] je nastavená na [Self-portrait One Person] alebo [Self-portrait Two People].

Dátum a čas nie sú zobrazené na LCD displeji.

- Pri snímaní sa nezobrazia dátum ani čas. Zobrazujú sa len počas prehrávania.

Nie je možné pridať dátumy na zábery.

- Tento fotoaparát nemá funkciu vkladania dátumu na zábery. Zábery môžete vytlačiť alebo uložiť s dátumom pomocou aplikácie „PMB“. [Detaily]

Po zatlačení a pridržaní spúšte do polovice hodnota F a rýchlosť uzávierky blikajú.

- Expozícia je nesprávna. Nastavte správnu expozíciu. [Detaily]

Farby záberu nie sú správne.

- Upravte vyváženie bielej farby. [Detaily]

V svetlých častiach záberu objektu sa objavujú biele alebo fialové pruhy, alebo celý snímaný záber nadobudne červenkastý nádych.

- Tento jav sa nazýva „smearing“ (rozmazanie). Nejde o poruchu. Rozmazanie sa na statických záberoch nezaznamená, zaznamená sa však na záberoch nasnímaných v režime panoramatického snímania alebo na videozáznamoch vo forme pruhov alebo nevyvážených farieb.
  („Svetlé časti“ sú časti osvetlené slnkom alebo elektrickým svetlom, ktoré sú oveľa svetlejšie ako okolité časti.)

Na zábere sa pri prezeraní na displeji v tmavom prostredí zobrazuje určitý šum.

- V podmienkach slabého osvetlenia sa fotoaparát pokúša zvýšiť zreteľnosť displeja dočasným zvýšením jasu záberu. Nemá to vplyv na nasnímaný záber.

Oči objektu sú červené.

- Nastavte [Red Eye Reduction] na [Auto] alebo [On]. [Detaily]

- Ak používate blesk, nasnímajte objekt z bližšej vzdialenosti, než je dosah blesku.

- Osvetlite miestnosť a nasnímajte objekt.

- Retušujte záber s použitím funkcie [Retouch] [Red Eye Correction] v ponuke pre prezeranie [Detaily], alebo ho upravte pomocou aplikácie „PMB“. [Detaily]

Na displeji sa objavujú body, ktoré tam zostávajú.

- Nejde o poruchu. Tieto body sa nezaznamenajú do záberu.

Nie je možné snímať zábery v slede za sebou.

- Vnútorná pamäť je plná. Vymažte nepotrebné zábery. [Detaily]

- Batéria je takmer vybitá. Nabite fotoaparát.

Rovnaký záber sa nasníma viackrát.

- Nastavte [Burst Settings] na [Single]. [Detaily]

- [Scene Recognition] je nastavený na [Advanced]. [Detaily]

Počas nabíjania bliká indikátor napájania/nabíjania.

- Ak nabíjate batériu, ktorú ste dlhšiu dobu nepoužívali, indikátor napájania/nabíjania môže blikať.

Batéria nie je nabitá ani po zhasnutí indikátora napájania/nabíjania.

- Je to spôsobené tým, že sa fotoaparát nabíja v extrémne horúcom alebo chladnom prostredí. Odporúčame batériu nabíjať pri teplote okolia v rozmedzí od 10°C do 30°C.

Späť na začiatok